b'\n_START_ARTICLE_\nIzidina grobnica\n_START_SECTION_\nOdkritje\n_START_PARAGRAPH_\nGrobnica je bila na zemlji\xc5\xa1\xc4\x8du, ki je pripadalo Lucienu Bonaparteju, princu Caninu in Napoleonovem bratu. Leta 1839 je princ Lucien odprl veliko grobnico iz 6. stoletja na pokopali\xc5\xa1\xc4\x8du Polledrara pri Vulciju. Med predmeti, ki so bili najdeni so shranili le dragocene - izgubljene je bila na primer veliko kerami\xc4\x8dne lon\xc4\x8denine. Leta 1844 je prin\xc4\x8deva vdova Alexandrine de Bleschamp prodala pribli\xc5\xbeno \xc5\xa1estdeset predmetov iz grobnice dr. Emilu Braunu iz Nem\xc5\xa1kega arheolo\xc5\xa1kega in\xc5\xa1tituta v Rimu. Te so kasneje prodali v Britanski muzej.\n_START_SECTION_\nOpis predmetov\n_START_PARAGRAPH_\nVsi predmeti, najdeni v grobnici, datirajo med letoma 625 in 550 pr. n. \xc5\xa1t. Pokopna komora je znana kot \xc2\xbbIzidina grobnica\xc2\xab, ker so neko\xc4\x8d mislili, da bronast doprsni kip v grobu predstavlja egip\xc4\x8dansko bo\xc5\xbeanstvo Izida. Vendar pa je skulptura bolj verjetno prikaz doma\xc4\x8de boginje rodovitnosti ali sve\xc4\x8denice. V grobnici je bilo veliko predmetov, ki so bili jasno uvo\xc5\xbeeni iz Egipta ali od drugje iz Bli\xc5\xbenjega vzhoda. To so bile modre bu\xc4\x8dke iz fajanse in skarabeji s hieroglifskimi napisi. \xc5\xa0tiri nojeva jajca so verjetno okrasili feni\xc4\x8danski umetniki v Libanonu. V grobnici je bilo tudi veliko bronastih posod, med njimi skodelice, sklede, posoda na trino\xc5\xbeniku, kotel, stoje\xc4\x8de svetilke, amfora, \xc5\xbear in \xc5\xbeara. Kerami\xc4\x8dni predmeti so bili hidrija, velika amfora in kiliks, poleg tega pa je bil tudi zlat nakit, vklju\xc4\x8dno diadem. Morda so bili najpomembnej\xc5\xa1i predmeti v grobu \xc5\xa1tevilne bronaste in mav\xc4\x8dne skulpture, tudi kip pol naravne velikosti, morda prikaz prvotnega pokojnika grobnice. Prikazan je v pla\xc5\xa1\xc4\x8du in dolgi tuniki s sledmi barve.\n_START_SECTION_\nPokojniki\n_START_PARAGRAPH_\nTo\xc4\x8dna lokacija grobnice trenutno ni znana, ker so bila odstranjena vsa gradiva iz komore, napolnjena in zapu\xc5\xa1\xc4\x8dena. Imena prvotnih pokojnikov ostajajo nejasna, \xc4\x8deprav so arheologi na podlagi razpona in sloga najdenih predmetov predlagali, naj bi poro\xc4\x8dni par verjetno pokopali v komori skupaj z drugimi \xc4\x8dlani njihove dru\xc5\xbeine. Morali so biti iz zelo bogate in presti\xc5\xbene etru\xc5\xa1\xc4\x8danske dinastije v Vulciju, glede na luksuzne predmete, za katere so se odlo\xc4\x8dili, da jih bodo pokopali, od katerih so bili mnogi uvo\xc5\xbeeni iz tujine in zato dragi.'